Paterna revisa reixetes i col•lectors de pluvials per garantir el correcte funcionament del clavegueram davant l'alerta per pluges
16/12/2016

# Paterna revisa reixetes i col•lectors de pluvials per garantir el correcte funcionament del clavegueram davant l'alerta per pluges

[![Visitas tras lluvia obras pluviales Lloma Llarga](/images/noticias/2016/12/visita-obras-lloma.jpg)](/images/noticias/2016/12/visita-obras-lloma.jpg)

16.12.2016

L'Ajuntament, a través d'Aigües de Paterna, supervisa que tots els elements de captació d'aigües pluvials on se solen embussar plàstics, papers, restes de podes, etc. arrossegats pel vessament superficial es troben nets i buidats per poder absorbir correctament l'aigua de pluja

Davant la previsió de pluges intenses amb nivell de risc groc o taronja decretades per part de AEMET i la possibilitat que la persistència d'aquestes precipitacions puga col•lapsar els col•lectors, l'Ajuntament de Paterna, a banda d'activar ahir el protocol d'emergències del municipi, ha comprovat hui a través de l'empresa mixta Aigües de Paterna que les reixetes, embornals i col•lectors de pluvials dels punts crítics del municipi es troben nets i que la seua capacitat de drenatge és l'adequada per a fer front a les precipitacions previstes.

“L'objectiu és garantir que tots aquests elements de captació d'aigües pluvials on se solen embussar plàstics, papers, restes de podes, etc. arrossegats pel vessament superficial es troben nets per poder absorbir correctament l'aigua de pluja”, ha explicat la regidora d'Infraestructures i Seguretat, Núria Campos al mateix temps que ha recordat que l'Ajuntament realitza periòdicament en aquesta zones una neteja programada.

A més, la regidora ha indicat que “en el cas que, durant les pluges, s'observés algun risc, tant per al tràfic rodat com per als vianants en aquests elements de pluvials, ses donarà avis immediatament a la Policia local perquè adopte les oportunes mesures de prevenció i seguretat”.

Així mateix, Campos també ha assenyalat que, tal com estableix el protocol d'actuació municipal en aquestos casos, s'ha revisat i comprovat el funcionament dels bombaments de clavegueram i l'estat de drenatge dels passos inferiors i subterranis de carreteres i per als vianants per prevenir accidents per embassada dels mateixos i mantenir lliures els seus embornals.